Innspel til kommuneplanen sin samfunnsdel.

IDRETTSANLEGG.

Vi har merka oss at det under arbeidet med planen har kome innspel om bygging av fleirbrukshall. Mange kommunar i Valdres har planar om fleirbrukshall, og det vil i framtida bli hard kamp om tippemidlar.

I Øystre Slidre har vi tilgang til idrettshall på BHSS gjennom ei leigeavtale mellom BHSS og Øystre Slidre IL, ei avtale som og Rogne IL nyttar gjennom vår felles fotballgruppe og våre felles handballag. Difor ser vi ikkje det store behovet for bygging av ein ny hall i kommunen.

For oss er det viktig at kommunen følgjer prioriteringane i «Kommunedelplan for idrett og fysisk aktivitet i Øystre Slidre kommune 2014 – 2017.» I tillegg meiner vi at kommunen må auke sitt engasjement og støtte til drift og vedlikehald av dei eksisterande idrettsanlegga i kommunen : Rogne stadion, Storefoss stadion og Beitostølen stadion, i tillegg til å betale leiga for dei to idrettslaga i hallen på BHSS.

2940 Heggenes 01.09.14.

Jon Rabben Lundby Ove Skaret

Leiar Rogne idrettslag Leiar Øystre Slidre idrettslag

Styra i dei to idrettslaga slutta seg samrøystes til uttala i eit felles styremøte 010914.